CELEX: 62015CN0002(01)
Language: et
Date: 2015-01-07 00:00:00
Title: Kohtuasi C-2/15: Eelotsusetaotlus, mille on esitanud Verwaltungsgerichtshof (Austria) 7. jaanuaril 2015 – DHL Express (Austria) GmbH

20.4.2015   
            
            
               ET
            
            
               Euroopa Liidu Teataja
            
            
               C 127/8
            
         Eelotsusetaotlus, mille on esitanud Verwaltungsgerichtshof (Austria) 7. jaanuaril 2015 – DHL Express (Austria) GmbH
   (Kohtuasi C-2/15)
   (2015/C 127/12)
   Kohtumenetluse keel: saksa
   
      Eelotsusetaotluse esitanud kohus
   
   Verwaltungsgerichtshof
   
      Põhikohtuasja pooled
   
   
      Kaebaja: DHL Express (Austria) GmbH
   
      Vastustaja: Post-Control-Kommission
   
      Teine menetluspool: Bundesminister für Verkehr, Innovation und Technologie
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu 15. detsembri 1997. aasta direktiiviga 97/67/EÜ (1) ühenduse postiteenuste siseturu arengut ja teenuse kvaliteedi parandamist käsitlevate ühiseeskirjade kohta (EÜT 1998, L 15, lk 14; ELT eriväljaanne 06/03, lk 71), mida on muudetud Euroopa Parlamendi ja nõukogu 20. veebruari 2008. aasta direktiiviga 2008/6/EÜ (2), eeskätt selle artikliga 9 on vastuolus liikmesriigi õigusnormid, mille kohaselt on postiteenuste osutajad olenemata sellest, kas nad osutavad universaalteenuseid, kohustatud kaasrahastama liikmesriigi reguleeriva asutuse tegevuskulusid?
            
         
               2.
            
            
               Kui vastus esimesele küsimusele on jaatav, siis:
               
                           a)
                        
                        
                           Kas rahastamiskohustuse tekkimiseks on piisav, kui asjaomane teenuseosutaja osutab postiteenuseid, mis tuleb liikmesriigi õigusnormide kohaselt kvalifitseerida universaalteenusteks, kuid mis lähevad direktiivis ette nähtud universaalteenuste kohustuslikust miinimumvalikust kaugemale?
                        
                     
                           b)
                        
                        
                           Kas asjaomase ettevõtja rahalise osamakse suurus tuleb kindlaks määrata samamoodi nagu viidatud direktiivi artikli 7 lõike 4 kohasesse hüvitusfondi tehtavate rahaliste osamaksete suurus?
                        
                     
                           c)
                        
                        
                           Kas viidatud direktiivi artikli 7 lõikes 5 sätestatud nõudest järgida mittediskrimineerimise ja proportsionaalsuse põhimõtet ning Euroopa Parlamendi ja nõukogu 20. veebruari 2008. aasta direktiivi 2008/6/EÜ põhjenduses 27 märgitud „universaalteenusega vahetatavuse arvestamisest” tuleneb sellisel juhul, et osamakse suuruse kindlaksmääramisel tuleb maha lahutada ja arvesse võtmata jätta see osa käibest, mille moodustavad lisandväärtusega teenused, seega postiteenused, mida ei saa pidada universaalteenuseks, kuid mis on universaalteenusega seotud?
                        
                     
         
      (1)  EÜT L 15,1998; Ik 14.
   
      (2)  Euroopa Parlamendi ja nõukogu 20. veebruari 2008. aasta direktiiv 2008/6/EÜ, millega muudetakse direktiivi 97/67/EÜ seoses ühenduse postiteenuste siseturu rajamise lõpuleviimisega (ELT L 52, lk 3).